له همدې امله ځیني بې انصافه افغانان (نه پنجابیان او نه نور بهرنیان) د ناپاکستان په ګټه او پلوۍ خپلې ناپاکې او افغان دښمنه خبرې کوي، ځني یې د (ای، اس، ای) ډېر پخواني وفادار اجنټان دي او نور یې د خپل حماقت او جهالت له کبله لایق صاحب کافر بولي، له شرافته وتلي سپکې سپورې ورپسې وایي، دا هغه کسان دي چې فامیلي تربیه او اخلاق نه لري، په ځانګړي توګه هغه چې بې وطنه، بې موره او بې پلاره لوی شوي وي، خپل کلتور او دودونه ترې هېر وي او د پردي کلتور او عقایدو تر اغېز لاندې راغلي وي، مالومات او مطالعه نه لري نو د تور قاضي په شان بې سنده فتواوې ورکوي او د بې ادبه ورانکارو ماشومانو په شان کنځلې کوي، په داسې حال کې چې همدغه مفتیان! د اسلام پنځه بنسټیز ارکان په ځان نه پلي کوي او لکه څه ډول چې لازمه ده نه پرې پوهیږي، په یقین سره وایم چې دا ډول خلک تش په نوم مسلمانان دي، له اسلام سره علاقه نه لري، نو ځکه خو د اودس په فرضو او سنتو باندې هم نه پوهيږي